paragraph_text: U sezoni Svjetskog kupa 2008./'09. redovito se plasirala među prvih deset. Na natjecanju u Oberhofu u utrci s masovnim startom dogodilo se nešto neobično. Domračeva je povela utrku i kao vodeća došla na drugu vatrenu liniju i umjesto da puca iz ležećeg stava, pucala je iz stojećeg. Već na sljedećem natjecanju u Ruhpoldingu osvaja treće mjesto u sprintu i prvi put se penje na pobjedničko postolje, što je učinila još dva puta tijekom te sezone.